על פי רוב, תביעות בתחום הרשלנות הרפואית עשויות להימשך זמן רב בשל הצורך בבדיקה מאד יסודית של הנושא טרם קבלת החלטה על הגשת תביעה ומכיוון שמדובר בסוגיות עובדתיות ומשפטיות מורכבות.
הליך הבדיקה כולל איסוף של כל החומר הרפואי שקשור לנושא, עיון מעמיק והיוועצות עם מומחה רפואי. ככל שמתקבלת החלטה על הגשת תביעה חובה לצרף לה חוות דעת רפואיות, לעיתים ממספר מומחים רפואיים.
ככלל, לא ניתן לדעת במדויק כמה זמן עשוי להימשך הליך משפטי, שכן משך ההליך מושפע מעובדות המקרה ונסיבותיו.
עם זאת, בדרך כלל המדובר במספר שנים. יחד עם זאת, באם ההליך מסתיים בפשרה, מובן מאליו שהוא יהיה קצר יותר מהליך שמתנהל עד לפסק דין סופי וחלוט.